Minister Mthembu toets positief vir Covid-19Minister Jackson Mthembu. Foto: Presidensie/Twitter Die minister in die presidensie, Jackson Mthembu, het positief getoets vir Covid-19. Die minister het vroeër vandag die toets ondergaan nadat hy simptome getoon het. Hy, en diegene met wie hy in kontak was, is dadelik in kwarantyn geplaas volgens Covid-19-regulasies, het Phumla Williams, woordvoerder van die kabinet, gesê. Hy is die vierde lid van die uitvoerende raad wat die afgelope week positief getoets het. Hy is in ŉ goeie luim en wens almal, wat ook die virus onder lede het, spoedige beterskap toe. “Ons maan alle Suid-Afrikaners opnuut om gereeld hul hande te was en te ontsmet, ŉ gesigmasker behoorlik te dra en fisiese distansiëring toe te pas,” het Mthembu bygevoeg.